Politivennen, 1803-01-01
Til Bedste for Amagerske Madmødre og for Københavnske Sælgerinder. (efter Jndsendt.) Naar man seer den Mængde Koner og Amagerpiger, som i denne Tid gaae i Gaderne at sælge allehaande Frugter, skulde man forestille sig at disse voxede paa Amager Land, og at man paa det Land lagde sig efter Frugthaver og allehaande baade finere og ringere Frugter, ligesom efter Kaal og Grønt, og at det som disse amagerklædte Dagdriversker gaae omkring med saavel i Husene som paa Gaderne at falbyde, for med Kurven paa den dovneste Maade at tiltrygle eller tilsnyde sig nogle Skillinger som de i Lediggang fortære, skulde være Frugterne af deres Jndustri. Naar man seer dem gaae omkring med Abelsiner, Citioner, bedærvede Figener o. s. v. saa er det paafaldende at dette ikke er Produkter fra Amager, og det er bekjendt nok at de Stikkelsbær, Æbler, Pærer, Kirsebær o. s. v. ja endog til det Grønne disse gaae omkring med ikke er fra Amager; men at de gaae ud i Haverne uden for de andre Byens Porte, til Bøndervognene paa Torvene og ofte for de komme ind af Portene, samt paa Skibene som komme med Frugt fra Provindserne, for at købe sig en Kurv fuld og drive omkring med. Denne Sag, som Jndsenderne ikke veed at have tiltrukket sig nogen offentlig Skribents Agtpaagivenhed, synes at fortjene ikke allene disses, men særdeles Politiets og Fattigvæsenets Bestyreres ja selv den høje og velvise Magistrats Opmærksomhed, som maatte beskytte Københavns bosatte Borgere af de lavere Klasser i deres lovlige Næringsveje. Vi tale her langt ra ikke om de ærværdige Amagermatroner som komme til Torvs med det de ved deres Flid og Arbejde have høstet. Jntet er billigere, end at de selv komme til Byes at afsætte deres egne Produkter, intet bekvemmere for Byen selv, disse tage og kun den Fordeel, som de som Sælgere af Førstehaand maa have. Men naar man seer vorne, stærke og arbejdsføre unge Fruentimmer drive om med Kurven som ovenmeldt, saa er det klart at dette Haandværk (forlad, man burde ei kalde det saa, det Udtryk Haandværk er for ædelt dertil føder kun Ledigang, Dovenskab, og Udsvævelser - Et løst og ledigt Kvindemenneske, som gaaer fra Amager til Byen for paa den og de dermed videre forbundne Maader at erhverve, kommer ikke tilbage til sin Slægt eller en Madmoder, paa Amager med deres Fortjeneste - nei det er ligefrem at de om Aftenen eller naar de har fortient noget, søge Kipper og Kroer og andre deres Opholdssteder, og fortære det - uden at tænke paa den Dag i Morgen. Dette Dagdriveri forfører dem fra al ordentlig Levemaade til Udsvævelser, og Liderlighed er en meget naturlig Følge deraf; og den heele Floks endelige Elendighed bliver ikke, allene en Byrde for Staten - men de fordærve og meget de øvrige unge Kvindfolk paa Amager Land og bidrager meget til at vi Madmødre paa Amager ikke kunne faae Tjenestetyende. Foruden at det Antal gaaer fra Landet og derved formindsker de tienendes Tal, som altsaa forhøjer Lønnen og giør dem vanskelige at faae saa smitte de desuden og fordærve de andre som endnu kunne og ville tiene paa en ordentlig og skikkelig Maade i det de forføre dem eller i det mindste ved Exemplet give dem Smag paa en udsvævende og i deres Jndbildning fri og let Maade at leve paa, som dog i den fremkommende Alder har saa slette Følger for dem. ViAmager Madmødre indstille derfor til den høje og velvise Øvrighed, om der ikke kunde sindes gode Midler at hæmme det i Hensyn til arbejdsføre Amager Kvindefolk virkelige Dagdriverie. Og vi Kiøbenhavns Sælgekoner, vi anraabe vores Magistrat samt Fattigvæsens Bestyrere, at beskytte os mod det Jndgreb i vores lovlige Næringsveje. Mange af os have og kunne ikke have nogen anden Fortieneste, end at gaae med Kurven, og da vi endog skal have Tilladelse og Tegn dertil af vores gode Politimester, som sørger for at ingen anden Kiøbenhavnerinde faaer Lov at bære Kurven, som det ikke kan tilkomme saa synes os at kunne bede, han ville forende andre uvedkommende det, uagtet de ikke bære samme Dragt som vi. Ja selv denne Dragt er for en Deel Bedrageri, da ikke alle som bære den ere fødte paa Amager. En fattig Handlangere, en Matros eller Soldaterkone, en Enke, hvad skal hun gribe til, allerhelst har hun Børn? et lidet Barn kan man dog bringe om med sig med Kurven eller sidde med paa Hiørnet af en Gade eller i en Port og drive Tiden bort, imedens man sælger saa meget at man faaer nogle Skillinger at mætte det med. Temmelig gamle og skrøbelige Mennesker kunne endog nære sig med Kurven og saalænge den hævdes ere kiøbenhavnske Sælgekoner ikke Fattigvæsenet til Byrde, som har flere at sørge for end det kan overkomme. Det vi paa den Maade fortiene bringe vi dog hiem til vore Boeliger og vederkvæge os, vore Mænd og Smaae med en liden læsknde Taar Kaffe eller af det Klare og Skoste til, tildeels underholde vi vore Mænd som komme fra Vagt og i 2 Gange 24 Timer intet kan fortiene, eller vi samle lidt til Hunsleje og Brænde og s. v. som de løse Fruentimmer fra Amager ikke behøve. Vi anraabe derfor at de, som ville vaage over, at Kiøbenhavns Almue ikke skal blive fattigere end den er og føde andre Dage drivere paa deres Degning, ville finde paa Midler til at forebygge dette Jndgreeb i vore lovlige Næringsveje, som vi, da vi ei have Lang, og derfor maa taale mange Fuskere, ei have anden Lejlighed at paaanke.